Document ID: 32014R0868

KOMISIJAS REGULA (ES) Nr. 868/2014
(2014. gada 8. augusts),
ar ko groza pielikumus Eiropas Parlamenta un Padomes Regulai (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 26. maija Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (1) un jo īpaši tās 3. panta 4. punktu, 4. panta 1. punktu un 5. panta 4. punktu,
tā kā:
(1)
Ar Regulu (EK) Nr. 1059/2003 izveido kopēju statistiski teritoriālo vienību klasifikāciju, lai nodrošinātu saskaņotu reģionālās statistikas datu vākšanu, apkopošanu un izplatīšanu Savienībā.
(2)
Regulas (EK) Nr. 1059/2003 pielikumos ir minētas statistikā izmantojamās teritoriālās vienības.
(3)
Saskaņā ar Regulas (EK) Nr. 1059/2003 5. panta 4. punktu NUTS klasifikācijas grozījumus var pieņemt biežāk nekā ik pēc trim gadiem, ja notiek kādas dalībvalsts attiecīgās administratīvās struktūras ievērojama reorganizācija.
(4)
NUTS klasifikācijas jaunākie grozījumi izdarīti ar Komisijas Regulu (ES) Nr. 1319/2013 (2).
(5)
Saskaņā ar Komisijai iesniegto informāciju Portugālē ir notikusi administratīvi teritoriālā iedalījuma ievērojama reorganizācija.
(6)
Tāpēc būtu attiecīgi jāgroza Regula (EK) Nr. 1059/2003.
(7)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1059/2003 pielikumus aizstāj ar šīs regulas pielikuma tekstu.
2. pants
Šo regulu attiecībā uz datu nosūtīšanu Komisijai (Eurostat) piemēro no 2016. gada 1. janvāra.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 8. augustā

Labels: 10
12
19